kardosdrur/scandi-wiki huggingface dataset:
Solens kerne

Solens kerne siges at gå fra centrum af solen til omkring 0,2 til 0,25 solradier, og det er den varmeste del af solen og solsystemet. Kernen har en massetæthed på 150 g/cm³ (150 gange massetætheden af vand) ved centrum, og en temperatur på 15 millioner Kelvin (solens overflade er ca. 6.000 Kelvin). Kernen består af varmt komprimeret gas i plasmaform (ioniseret gas), ved et (estimeret) tryk på 265 milliarder bar (26,5 petapascal (PPa)) ved kernens centrum.

Kernen indenfor 0,25 solradier, indeholder næsten 50% af solens masse, men kun omkring 2% af solens rumfang. Desuden produceres størstedelen af solens fusionsenergi indenfor 0,10 solradier af kernens centrum. Der er to forskellige reaktioner i kernen som omdanner 4 hydrogenkerner til en heliumkerne; proton-proton-kædereaktionen, som er ansvarlig for størstedelen af solens energi, og CNO-cyklussen.

Energiproduktion 
Energi bliver produceret af exoterme reaktioner (kernefusion) der hovedsageligt omdanner hydrogen til helium. Kernen er den eneste del af solen hvor der produceres en mærkbar mængde varme via fusion: resten af solen opvarmes via varmeoverførsel fra kernen og ud efter. Al energi, der produceres af fusion i kernen, skal gennemtrænge flere på hinanden liggende lag til solens fotosfære, før det kan komme ud i rummet som sollys eller kinetisk energi i form af partikler.

Omkring 3,7  protoner (hydrogenkerner), svarende til 600 millioner ton, konverteres til heliumkerner i sekundet, hvilket frigiver en energi på 380 yottawatt (3,8  watt).

Energioverførsel 
De højenergi-fotoner (gamma- og røntgenstråling) der udløses ved fusionen i kernen tager lang tid om at nå solens overflade, bl.a. da de nedbremses af den indirekte rejse, såvel som den konstante absorption og emission ved lave energier i solens kappe. Estimater for "fotonrejsetiden" går fra op til 50 millioner år helt ned til 17.000 år. Efter den sidste tur gennem det konvektive ydre lag til den transparente "overflade" af fotosfæren, undslipper fotonerne som synligt lys. Hver gammastråle i solens kerne bliver konverteret til adskillige millioner lysfotoner før det kommer ud i rummet. Fusionsreaktionerne i kernen udvikler også neutrinoer, men til forskel for fotonerne reagerer de sjældent med andre stoffer og kan derfor undslippe solen næsten med det samme. I mange år var målingerne af neutrinoer produceret af solen meget lavere end teorierne omkring dette havde forudset, et problem som man senere har løst gennem en bedre forståelse for neutrino oscillation.

Referencer 

Kerne
Merlin Entertainments

Merlin Entertainments plc er en britisk-baseret koncern, der driver forlystelsesparker over store dele af verden. Den har hovedkvarter i Poole. Merlin er nr. 1 i Europa og er samtidig verdens næststørste foretagende inden for besøgsattraktioner. Eksempelvis er det Merlin Entertainments der ejer Legoland-forlystelsesparkerne.

Merlin er etableret i 1999 og er siden 2005 ejet af investeringsselskabet The Blackstone Group, det selvsamme år Merlin opkøbte dele af Legolandparkerne.
Under Blackstone opkøbte Merlin Gardaland i 2006, en italiensk forlystelsespark.
I 2007 blev virksomheden fusioneret med Tussauds Group og sidstnævnte ophørte med at eksistere som navn samme år, idet det blev videreført som Merlin Entertainment.

Lokationer

Resort theme parks

LEGOLAND parks

Peppa Pig parker

Midway-attraktioner

Fremtidige lokationer

Tidligere lokationer

Referencer 

 
Etableret i 1999
Selskaber noteret på London Stock Exchange
Pølsehorn (køkkenredskab)

Et pølsehorn er et køkkenredskab til fremstilling af pølser. Det er en hul genstand, hvorpå de rensede tarme smøges op og holdes udspilet, mens pølsefarsen presses gennem. Oprindeligt var det et stykke kohorn (deraf navnet), men nu en metal- eller plastictud til en kødhakkemaskine, der fører farsen frem med konstant hastighed. Når pølsen har fået den ønskede længde, drejes den en omgang; når farsen er brugt, klippes tarmen over og der slås knude.

Køkkenredskaber
Det Farmaceutiske Fakultetsbibliotek

Det Farmaceutiske Fakultetsbibliotek (FARMA-bib) har til opgave at støtte forskning og undervisning på Det Farmaceutiske Fakultet under Københavns Universitet. Biblioteketet er offentligt tilgængeligt og servicerer således også privatpersoner og virksomheder. Biblioteket indgår i KUBIS

Biblioteket dækker emneområderne farmaci, farmakologi og farmakoterapi, medicinalkemi, analytisk kemi, naturstofkemi og farmakognosi, samfundsfarmaci og apotekervæsen.

Bibliotekets samlinger består af nye og ældre bøger, tidsskrifter, trykte såvel som elektroniske og derudover stilles der en lang række databaser og andre elektroniske ressourcer til rådighed. Biblioteket har en særsamling af farmakopéer og en ældre samling af litteratur om apotekervæsnet og lægemiddelfremstilling. 

Det Farmaceutiske Fakultetsbibliotek var tidligere bibliotek på Danmarks Farmaceutiske Universitet, som i 2007 blev fusioneret med Københavns Universitet.

Eksterne henvisninger
 Det Farmaceutiske Fakultetsbibliotek 
 Det Farmaceutiske Fakultet 
 KUBIS 
 Københavns Universitet 

Universitetsbiblioteker i Danmark
Forskningsbiblioteker i Danmark
Nørrebro
Biblioteker i København
Sædding Efterskole

Sædding Efterskole er en kristen efterskole beliggende i Sædding ved Rækker Mølle (10 km fra Skjern) i Vestjylland. Skolen er drevet af Luthersk Mission og blev grundlagt i 1974.

Den nuværende forstander er Mads Koefoed-Hessellund, som tiltrådte i januar 2018. Skolen kan p.t. huse omkring 86 elever.

Eksterne henvisninger 

 Skolens officielle hjemmeside

Efterskoler
Bygninger, konstruktioner og anlæg i Ringkøbing-Skjern Kommune
Etableret i 1974
Medisterpølse

Medisterpølse eller blot medister er en skandinavisk specialitet. Det er en tyk, krydret pølse af hakket flæsk (svinekød) stoppet i svinetarme.

Ordet er sat sammen af met (flæsk) og ister (indvoldsfedt fra svinemaver). Ordet er første gang nævnt i den svenske biskop Hans Brasks husholdningsbog fra starten af 1500-tallet. Pølsetypens konsistens er gennem tiden ændret: Pølsefarsen blev oprindelig hakket med kniv; siden 1800-tallet er den i højere grad blevet hakket på maskine og har derved fået en meget finere konsistens. Det er dog stadig muligt, hos enkelte slagtere og supermarkeder, at få den originale "grovhakkede" medister. Almindelige krydderier er allehånde, nelliker, husholdningssalt og peber, sjældnere kardemomme og muskatblomme. Man har også eksempler på at man har fyldt farsen til pølsen med lunge i stedet for kød og dertil flæsk, kommen, salvie og merian. Der findes yderligere varianter i form af røgede medisterpølser. Pølsen laves i ét langt stykke og skæres først ud før serveringen. Med henblik på længere tids opbevaring skal rå medisterpølse nedfryses.

Medisterpølsen tilberedes traditionelt ,- i modsætning til mange andre pølsetyper - ved først at blive kogt eller blancheret (hvilket dog i aftagende grad bliver almindeligt), dernæst stegt og efterfølgende udskåret. Kogt - og ikke stegt - medisterpølse serveres ofte som tilbehør til gule ærter og forskellige varianter af stuvet kål og julekål (vendsysselsk, sønderjysk). I den fynske version bliver medisterpølsen også karamelliseret på sammen måde som brunkartofler.

Fodnoter 

Mad fra Danmark
Pølser
Julefrokost
Julemiddag
Thomas Kortegaard

Thomas Kortegaard (født 2. juli 1984) er en dansk tidligere fodboldspiller og midtbanespiller, som spillede størstedelen af sin karriere for AC Horsens.

Klubkarriere

AaB 
Kortegaard blev den 17. juli 2003 udlejet til FC Nordjylland for 2003-04-sæsonen. Kortegaard blev flyttet op på klubbens førstehold i sommeren 2004, da han vendte tilbage til AaB. 

Kontrakten blev i maj 2006 forlænget til sommeren 2007. Klubben ønskede dog ikke i 2007 at forlænge kontrakten, hvorfor Kortegaard forlod klubben.

AC Horsens 
Få timer efter at Kortegaard havde forladt AaB, blev det offentliggjort, at Kortegaard havde skrevet under på en toårig kontrakt med AC Horsens. I maj 2008 skrev han under på en kontraktforlængelse. 

Han spillede 12 sæsoner i AC Horsens med 282 ligakampe på klubbens førstehold til følge og i alt 315 kampe. Hans 182 superligakampe gør ham til klubbens rekordholder over flest kampe i den bedste række. Skønt det blot blev til samlet 21 mål i Horsens, har han med to mål — begge scoret mod IF Elfsborg i en Europa League-kamp i 2012 — klubrekorden for flest mål i europæiske turneringer.

Han indstillede sin aktive karriere 26. august 2019 som følge af sygdom.

Landsholdskarriere 
Kortegaard har igennem sin ungdomskarriere opnået i alt 15 optrædender på de danske U-landshold.

Referencer

Eksterne henvisninger 
Thomas Kortegaard  på AC Horsens' hjemmeside
 

Fodboldspillere fra Danmark
Fodboldspillere fra AC Horsens
Fodboldspillere fra AaB
Kenneth Sørensen

Kenneth Sørensen (født 14. marts 1982) er en dansk fodboldspiller, der spiller for GVI. Han bliver brugt som defensiv midtbanespiller.

Kenneth Sørensen kom til AC Horsens fra Holbæk B&I i sommeren 2006 sammen med klubkammeraten Gilberto Macena. Mens Macena hurtigt etablerede sig som en af AC Horsens bærende kræfter, havde Kenneth Sørensen svært ved at tilspille sig en plads på holdet, og det blev kun til få optrædender i Superligaen for klubben. 9. juni 2008 blev han solgt til Herfølge BK, som senere blev til HB Køge.

Eksterne henvisninger 

Fodboldspillere fra Danmark
Fodboldspillere fra AC Horsens
Fodboldspillere fra FC Hjørring
Fodboldspillere fra Herfølge Boldklub
Fodboldspillere fra HB Køge
Fodboldspillere fra Brønshøj Boldklub
Janus Drachmann

Janus Mats Drachmann (født 11. maj 1988) er en dansk fodboldspiller og midtbanespiller for AC Horsens.

Karriere 
Drachmann kom til AC Horsens som 18-årig i sommeren 2006, for at færdiggøre sin uddannelse, og samtidig udvikle sig på klubbens reservehold. I starten af 2007-08 sæsonen blev Drachmann dog kastet ind på førsteholdet i Superligaen, på grund af problemer med skader hos Allan Søgaard, der normalt dækkede pladsen som klubbens defensive midtbanespiller

Fra 13. maj 2007 til 5. december 2011 har Janus Drachmann spillet 59 superligakampe og scoret ét mål for AC Horsens.

FC Midtjylland 
Det blev først medddelt, at Janus Drachmann skiftede til FC Midtjylland i sommeren 2017, men det blev den 29. januar offentliggjort, at Janus Drachmann skiftede til FC Midtjylland med det samme.

Debuten for Drachmann kom den 7. marts 2017 i en kamp mod 2. divisionsholdet Kjellerup IF i DBU Pokalen, som FC Midtjylland vandt med 0-3 på mål af Bruninho (13. minut), Mikkel Duelund (17. minut) og Simon Kroon (34. minut). Han fik sin debut i Danmarks bedste fodboldrække den 19. marts 2017, da han startede inde og spillede hele kampen mod FC Nordsjælland, som FC Midtjylland tabte 1-2. Han spillede i alt ni kampe i sin første halvsæson i FC Midtjylland, hvoraf alle var fra start. Han spillede dog ikke kampene mod SønderjyskE og FC Nordsjælland færdige, eftersom han henholdsvis blev skiftet ud i det 75. minut i stedet for Gustav Wikheim (5-2-nederlag ude) samt blev udvist i det 73. minut for dobbelt gult kort (2-3-sejr ude) af dommer Mads-Kristoffer Kristoffersen.

Odense Boldklub 
Den 18. juli 2018 blev det offentliggjort, at Drachmann var blevet købt af Odense Boldklub. Han skrev under på en fireårig aftale, hvor han også blev genforenet cheftræner Jakob Michelsen, som han havde som træner i SønderjyskE.

Han fik allerede sin debut fire dage senere, da han startede inde og spillede alle 90 minutter i en 2-2-hjemmekamp mod SønderjyskE.

Landsholdskarriere 
Drachmann har optrådt to gange for både U/21- og U/20-landsholdet.

Referencer

Eksterne henvisninger 

Fodboldspillere fra Danmark
Fodboldspillere fra Grenaa IF
Fodboldspillere fra Farum Boldklub
Fodboldspillere fra AC Horsens
Fodboldspillere fra SønderjyskE
Fodboldspillere fra FC Midtjylland
Fodboldspillere fra Odense Boldklub
Lasse Sørensen

Lasse Sørensen (født 6. marts 1982) er en tidligere dansk fodboldspiller, der bl.a. har været målmand for BK Frem.

Karriere 
Lasse Sørensen skiftede i starten af 2010 til sin tidligere klub BK Frem, efter et kort ophold hos FC Roskilde. Efter Frems konkurs og tvangsnedrykning vendte han tilbage til Roskilde i juli 2010.

Lasse Sørensen spillede før Roskilde i AC Horsens fra sommeren 2007 til 2009, og han har tidligere spillet for BK Frem, HIK, Ølstykke FC og senest Næstved IF. Han fik sin første Superliga-kamp for AC Horsens i den sidste runde af 2007-08-sæsonen i en udekamp mod AGF og var med til at vinde 2-1.

Referencer

Eksterne henvisninger 
 Lasse Sørensen  på bkfrem.dk

Fodboldspillere fra FC Roskilde
Fodboldspillere fra Danmark
Fodboldspillere fra Boldklubben Frem
Fodboldspillere fra Hellerup IK
Fodboldspillere fra Ølstykke FC
Fodboldspillere fra Næstved IF
Kenneth Emil Petersen

Kenneth Emil Petersen (født 15. januar 1985) er en tidligere dansk fodboldspiller, der sluttede sin karriere i superligaen-klubben OB. Han spillede hovedsageligt som midterforsvarer, men blev også brugt som højre back og på den centrale midtbane.

Kenneth Emil Petersen kom til AaB fra den nedrykkede superligaklub AC Horsens, hvor han i starten kun var gardering for førstevalgene Mads Rieper og Rasmus Marvits. Da Marvits i sommeren 2007 forlod Horsens til fordel for Lyngby BK fik Petersen chancen i startopstillingen, og i stort set hele 2007-08-sæsonen af Superligaen var han fast mand for holdet, der sluttede som nr. 5 i tabellen. Før Horsens spillede han for Herfølge BK indtil 2006.

Karriere

Herfølge Boldklub 
Kenneth Emil Petersen startede sin seniorkarriere i Herfølge Boldklub. Han fik sin debut for førsteholdet den 28. marts 2004 i en 1-0-sejr hjemme over AGF. I sin tid i Herfølge Boldklub formåede Kenneth Emil Petersen ikke at score et mål for førsteholdet.

AC Horsens 
Kenneth Emil Petersen fik sin debut for AC Horsens den 17. september 2006, da han blev skiftet ind efter 88 minutter i stedet for Gilberto Macena i en 2-1-sejr over FC Midtjylland. Han scorede sit første mål for klubben i en 1-2-sejr ude over Viborg FF, da han scorede til 1-1 efter 48 minutter.

AaB 
Den 30. juni 2009 blev det offentliggjort, at Kenneth Emil Petersen havde skrevet under på fireårig kontrakt med AaB. Han fik sin debut for AaB den 18. oktober 2009, da han blev skiftet ind i det 35. minut i stedet for Kasper Bøgelund mod Randers FC. Han scorede sit første mål for AaB i overtiden mod FC Midtjylland den 2. maj 2010 i en 3-2-sejr og blev samtidig matchvinder.

Den 18. december 2012 blev det offentliggjort, at Kenneth Emil Petersen havde skrevet under på en treårig forlængelse med AaB gældende frem til 30. juni 2016.

Odense Boldklub 
Kenneth Emil Petersen skrev den 13. januar 2016 under på en treårig kontrakt med Odense Boldklub, gældende fra sommeren 2016. Her blev han genforenet med cheftræner Kent Nielsen, som han tidligere havde arbejdet med i AC Horsens og AaB. Han blev den 14. juli anfører i klubben, da den tidligere anfører Hallgrimur Jonasson havde skiftet til Lyngby Boldklub, selvom han endnu ikke havde spillet en officiel kamp for Odense Boldklub. Dagen efter, at han blev anfører, fik han sin debut, både som anfører og i en officiel kamp, da han spillede alle 90 minutter i 0-0-kampen hjemme mod Silkeborg IF i 1. spillerunde.

Personligt liv 
Kenneth Emil Petersen kommer fra en familie med mange fodboldspillere. Han er søn af den tidligere B1903- og Lyngby Boldklub-fodboldmålmand, Palle Petersen, også kendt som Palle Plankeværk. Hans storebror, Christian Emil Petersen, samt hans to fætre, Ken Ilsø og Tim Ilsø, er alle også tidligere/nuværende fodboldspillere.

Titler 
 AaB
 Superligaen: 2013/14
 DBU Pokalen: 2014

Eksterne henvisninger

Referencer 

Fodboldspillere fra Danmark
Fodboldspillere fra Solrød FC
Fodboldspillere fra Ølstykke FC
Fodboldspillere fra Herfølge Boldklub
Fodboldspillere fra AC Horsens
Fodboldspillere fra AaB
Fodboldspillere fra Odense Boldklub
Personer fra Solrød Strand
Steffen Lauser

Steffen Lauser (født d. 4. marts 1984) er en tysk fodboldspiller og midtbanespiller for SpVgg Holzgerlingen.

Lauser kom til AC Horsens i 2007 fra den tyske storklub Hamburger SV, hvor han spillede på reserveholdet. Kort efter sin ankomst til Horsens blev han skadet, og han fik først sin debut i Superligaen den 5. maj 2008 i en hjemmekamp mod FC København, hvor han blev skiftet ind i 2. halvleg. Med et langskud scorede han sejrsmålet, og fik dermed en fantastisk debut for sin klub. I 2009 skiftede han til FSV Hollenbach

Fodboldspillere fra Tyskland
Fodboldspillere fra Hamburger SV
Fodboldspillere fra AC Horsens
Ibrahim Babatunde

Ibrahim Babatunde (født 29. december 1984) er en nigeriansk fodboldspiller, der spillede en enkelte sæson som angriber for AC Horsens i den danske Superliga. Han spiller i dag for FC Daugava i Letland.

Babatunde kom til AC Horsens i 2007 fra en maltesisk klub, men hans første sæson var ikke succesfuld, og han blev benyttet som indskifter. Han forlod klubben det efterfølgende år.

Fodboldspillere fra Nigeria
Fodboldspillere fra AC Horsens
Kasper Klausen

Kasper Klausen (født 20. december 1982) er en dansk fodboldspiller og midtbanespiller for Hvidovre IF.

Klausen kom til AC Horsens i sommeren 2005, lige efter at klubben havde sikret sig oprykningen til Superligaen. Tidligere havde han spillet for klubberne Hvidovre IF og BK Skjold i København. I sin første sæson i klubben var han stort set fast mand på højrekanten, men i de efterfølgende år har han været ramt af skader, og har ikke været ret meget inde omkring holdet.

Klausen forlod pr. 1. juli 2008 AC Horsens, da han ikke fik forlænget sin kontrakt.

Eksterne henvisninger 
 AC Horsens spillerprofil 

Fodboldspillere fra Danmark
Fodboldspillere fra AC Horsens
Fodboldspillere fra Hvidovre IF
Brydning under sommer-OL 2008

Brydning under Sommer-OL 2008 vil blive udkæmpet mellem 9. til 19. august. Der vil blive konkurreret om 18 olympiske titler under Sommer-OL 2008 i Beijing. Mændene konkurrerer i syv vægtklasser og græsk-romersk stil og syv i fristil. Kvinderne har fire vægtklasser i fristil

Sportsgrene under sommer-OL 2008
2008
Bueskydning under sommer-OL 2008

Bueskydning under Sommer-OL 2008 stod på det olympiske program for fjortende gang under sommer-OL 2008 i Beijing. Der var konkurrencer om fire olympiske titler, én individuel og én holdkonkurrence for kvinder og én individuel og én holdkonkurrence for mænd. Konkurrencerne blev afviklet i perioden 9. til 15. august på Olympic Green Archery Field, der var en midlertidig bueskydningsbane opstillet til legene.

Bueskydning har ført en omtumlet tilværelse i OL-sammenhænge. Bueskydning var med fra Paris-1900 til London-1908 samt Antwerpen-1920. Derefter var der en hiatus til München-1972.

Ved OL bruges en recurvebue fremstillet af aluminium, lamineret træ, glas- og kulfiber. Målet er 122 cm og skytterne placeres 70 m fra skiven. Skiven er opdelt i ti scoringszoner og den midterste (Bullseye) giver 10 point. Pilene afgives i serier på tre og i matchspil er der 40 sekunder mellem hver pil. 

Individuelle
I Beijing 2008 var der 64 individualister af hvert køn (nogle af individualisterne opstillede også i holdkonkurrencen). Den 9. august skød hver individualist 12 serier af seks pile med fire minutter til hver serie. Skytterne blev opdelt i ranglister fra 1-64 for hvert køn. Den 12. august var elimineringsdag for damerne og d. 13. august for herrerne. 64 skytter kæmpede to og to – nr. 1 mod 64, nr. 2 mod 63 osv. og de 32 vindere kæmpede to og to om eftermiddagen. Den 14. august for damerne og den 15. august for herrerne foregik ottendedels-finalen, kvartfinalen, semifinalen, bronzekampen og finalen. 

Danskerne
For Danmark opstillede Niels Dall (1984) og Louise Klingenberg Laursen (1988), begge individualister. De var begge OL-debutanter og blev elimineret i første runde. 
 Louise Klingenberg Laursen (rangliste 52) fik 100 point med 12 pile (max 120 point) mod polakken Malgorzata Cwienczeks 113 point (rangliste 13). 
 Niels Dall (rangliste 53) fik 97 point med 12 pile mod italieneren Marco Galiazzos 114 point (rangliste 12).

Medaljeoversigt 

* Dobbelte medaljevindere.

Eksterne henvisninger 

 http://www.dif.dk/OL2008/Forside/Atleter/Olympiske%20idrætsgrene/Bueskydning.aspx 

 *
2008
Ricardo Antonio Chavira

Ridcardo Antonio Chavira (født 1. september 1971 i Austin i Texas) er en mexicansk/amerikansk skuespiller. Han er bedst kendt for sin optræden i Desperate Housewives. Han har også en lille rolle i filmen "Pledge This!" med bl.a. Paris Hilton.

Eksterne henvisninger 
 

Skuespillere fra Texas
Gmunden Sporvej

Gmunden Sporvej (Straßenbahn Gmunden) er en sporvej i Gmunden i Østrig. Den åbnede 13. august 1894 som Elektrische Lokalbahn Gmunden (ELBG) men fik ændret koncessionen til sporvej i 1938. Den oprindelige længde for den metersporede enkeltsporede sporvej var 2,543 km. I 1975 blev delen mellem Rathausplatz og Franz-Josef-Platz imidlertid nedlagt, hvorefter sporvejen kun er 2,315 km lang, hvilket gør den til en af de korteste i verden. Gmundner Elektrische er med max. 10 % stigning desuden en af de stejleste. Sporvejen er en turistattraktion og et vartegn for byen. Der befordres over 300.000 passagerer om året.

Det første år var sporvejen ejet af Stern & Hafferl, før det nydannede Gmundner Elektrizitäts-Aktiengesellschaft (GEAG) overtog opgaven i januar 1895. Dette selskab blev i 1938 til Gmundner Elektrizitätsgesellschaft mbH (GEG). I 2000 omdøbtes til GEG Elektrobau GmbH, og i dag hedder selskabet GEG Elektro und Gebäudetechnik GmbH. Driften blev ligeledes varetaget af Stern & Hafferl i begyndelsen. Derefter varetog GEAG selv driften, før de atter gav opgaven til Stern & Hafferl i 1925.

Vognparken omfatter tre driftsvogne og to museumsvogne.

Eksterne henvisninger 

 Verein Pro Gmundner Straßenbahn
 Straßenbahn in Gmunden

Noter 

Transport i Østrig
Sporveje
Etableret i 1894
Lon Chaney Jr.

Lon Chaney Jr. eller Creighton Tull Chaney (10. februar 1906 – 12. juli 1973) var en amerikansk skuespiller.

Brød igennem med rollen som Lenny i Of Mice and Men (1939) og opnåede kultstatus med rollen som The Wolf Man (1941), hvorefter han først og fremmest slog sine folder i diverese horror-roller, selvom han aldrig kunne overstråle mindet om sin far, Lon Chaney, Sr., der også lavede horror.

Blandt hans film bør desuden nævnes:
Spider Baby (1968)

Eksterne henvisninger 
 

Filmskuespillere fra USA
Holofernes

Holofernes (hebræisk: הולופרנס) var en assyrisk general i Nebukanesers tjeneste. Holofernes nævnes i den deuterokanoniske Bog Judits bog.

Det siges at den babyloniske kong Nebukaneser sendte Holofernes på hævntogt til de vestligt beliggende nabolande, som havde afvist at hjælpe ham.

Generalen belejrede byen Bethulia eller Meselieh (af nogen fortolket til nutidens by Ash Shaykh Shibil eller Sheikh Shibil (Latitude: 32.4608333, Longitude: 35.2236111), som ligger i den nordlige del af Jordans vestbred.

Byen var en tids belejring på vej til at overgive sig. Men Judith, en smuk Hebraisk enke, som opsøgte Holofernes lejr, hvor hun havde held med at beruse ham, forføre ham og efterfølgende dræbe ham − ved hans eget sværd. Hun vendte tilbage til Bethulia med det afhuggede hoved og indgød herved hebræerne kampmod til at besejre fjenden.

Holofernes bliver skildret i flere malerier og andre kunstværker ved siden af Judit:

Canterbury-fortællingerne af Geoffrey Chaucer Munkens prolog og fortælling – (The Monk's Prologue and Tale)

Dantes Skærsilden (hvor Holofernes nævnes siddende på Stolthedens Terrasse).

Eksterne links 

Personer i Det Gamle Testamente
Tjek fødsels- og dødsår
Volleyball under sommer-OL 2008

Volleyball under Sommer-OL 2008 i Beijing vil der blive konkurreret om fire olympiske titler i volleyball. To indendørs volleyballturneringer, én for kvinder og én for mænd. To beachvolley-turneringer, én for kvinder og én for mænd. Turneringerne bliver afviklet i perioden 9. til 24. august.

Discipliner 
 Volleyball mænd (12 hold) 
 Volleyball kvinder (12 hold) 
 Beachvolley mænd (24 hold) 
 Beachvolley kvinder (24 hold) 

Sportsgrene under sommer-OL 2008
Volleyball under sommer-OL